Igors Miglinieks

Igors Miglinieks (dzimis  Rīgā) ir bijušais latviešu basketbolists, tagad treneris. Spēlēja saspēles vadītāja pozīcijā, bijis Latvijas PSR un PSRS valstsvienību dalībnieks. PSRS izlases sastāvā izcīnījis zelta medaļu , kļūstot par pirmo latviešu basketbolistu starp vīriešiem, kas izcīnījis zeltu olimpiskajās spēlēs.

Basketbolista brālis Raimonds Miglinieks arī ir bijis basketbolists, pārstāvējis Latvijas izlasi.

I. Miglinieks darbojas arī politikā, šobrīd ir Ogres novada domes deputāts, ievēlēts no apvienības "Jaunā Vienotība". Bijis arī Ikšķiles novada domes deputāts.

Bijis precējies ar dziedātāju Olgu Rajecku, viņiem ir meita Marija, dzimusi 1992. gadā. Otrajā laulībā dzimis dēls, bet trešajā laulībā dzimuši četri bērni. Dēls Pauls Miglinieks arī ir basketbolists.

 Karjera 
 Spēlētāja karjera 
Kopā ar PSRS izlasi I. Miglinieks 1982. gadā kļuva par Eiropas U-18 vecuma čempionu.

Spēlētāja karjeru sācis Rīgas VEF, bet 1986. gadā pārcēlās uz Maskavas CSKA, ar kuru 1988. gadā kļuva par PSRS čempionu.

 Apvienotās (NVS) komandas sastāvā izcīnīja 4. vietu. Olimpiskajā turnīrā I. Miglinieks uzstādīja šajā līmenī nepārspētu rekordu, pārķerot 11 bumbas spēlē pret Lietuvas izlasi.Reinis Lācis Twitter

PSRS jaunatnes izlašu sastāvā izcīnījis uzvaru Eiropas kadetu čempionātā, Eiropas junioru čempionātā un sudrabu Pasaules junioru čempionātā.

1988. gadā Maskavas CSKA sastāvā izcīnījis uzvaru PSRS čempionātā.

 Trenera karjera 
Pēc sportista karjeras beigām kļuvis par treneri. Trenējis klubus Latvijā, Lietuvā, Kiprā, Ukrainā, Polijā un Krievijā. Bijis Eiropas izlases treneris FIBA Eirokausa Visu zvaigžņu spēlē. Četras reizes kļuvis par Kipras čempionu.

I. Miglinieks ir bijis Latvijas izlases galvenais treneris 1997. gadā — vadījis 13 spēles. Vēlāk bijis arī galvenā trenera asistents. 2005. gadā Ķīnas izlasē bijis lietuviešu speciālista Jona Kazlauska palīgs.

Kopš 2017. gada strādā par treneri Ķīnā. 2019. gadā kļuva par Ķīnas čempionu kā kluba Guandunas "Southern Tigers" galvenā trenera asistents.

 Atsauces 

 Ārējās saites 

 Latvijas basketbola Goda zāles profils

Kategorija:1964. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Latvijas basketbola treneri
Kategorija:1988. gada vasaras olimpisko spēļu dalībnieki
Kategorija:1992. gada vasaras olimpisko spēļu dalībnieki
Kategorija:Olimpiskie zelta medaļnieki basketbolā
Kategorija:Latvijas olimpiskie zelta medaļnieki
Kategorija:Padomju Savienības olimpiskie zelta medaļnieki
Kategorija:PSRS Nopelniem bagātie sporta meistari
Kategorija:Latvijas basketbola izlases galvenie treneri